ถ้าเลยกำหนดฉีดยาคุมมา11วัน เเล้วมีเพศสัมพันธ์ปล่อยใน 1 ครั้ง จะเป็นอะไรไหม/เเล้วถ้าใปฉีดวันรุ่งขึ้นหลังปล่อยในไปเเล้วจะทันไหม
สวัสดีค่ะ การฉีดยาคุมกำเนิดนั้นเป็นทางเลือกในการคุมกำเนิดที่ได้ผลดี สามารถป้องกันการตั้งครรภ์ได้ดีถึง 99% หากใช้อย่างถูกต้อง ควรฉีดทุก 1 หรือ 3 เดือนตามแพทย์นัดโดยไม่ควรคลาดเคลื่อนเลย หรือคลาดเคลื่อนได้ไม่เกิน 1 อาทิตย์ดังนั้นในกรณีนี้หากฉีดยาคุมช้ามา 11 วันแล้วมีเพศสัมพันธ์ไม่ได้ป้องกัน ก็มีโอกาสตั้งครรรภ์ได้แนะนำให้ตรวจการตั้งครรภ์ทางปัสสาวะก่อน ให้ผลบวกได้ประมาณ 10-14 วันหลังมีการปฏิสนธิ หากไม่พบการตั้งครรภ์ จึงค่อยฉีดยาคุมกำเนิดต่อได้ค่ะ การฉีดยาคุมกำเนิดไม่ป้องกันย้อนหลังค่ะ ดังนั้นในกรณีนี้จะไม่ช่วยยับยั้งการตั้งครรภ์จากเพศสัมพันธ์ที่เกิดไปแล้ว